Θυρεοειδίτιδα Hashimoto και καρκίνος θυρεοειδούς. Υπάρχει συσχέτιση;
Creators: name: Καραμπά, Αναστασία Δημητρίου
Publisher: name: Aristotle University of Thessaloniki
Year: 2023
Subjects: Θυρεοειδίτιδα Hashimoto
Καρκίνος θυρεοειδούς.
Hashimoto's thyroiditis
Thyroid cancer

description: Η θυρεοειδίτιδα Hashimoto είναι η συνηθέστερη αυτοάνοση ασθένεια και η συχνότερη αιτία υποθυρεοειδισμού. Ο καρκίνος του θυρεοειδούς είναι η πιο κοινή ενδοκρινική κακοήθεια και η συχνότητα εμφάνισης της αυξάνεται παγκοσμίως κατά τις τελευταίες δεκαετίες. Η αύξηση αυτή αποδίδεται κυρίως στην συχνότερη ανίχνευση μικροκαρκινωμάτων, ως αποτέλεσμα των βελτιωμένων διαγνωστικών εργαλείων αλλά και πιθανότατα λόγω μεταβολών στα διαγνωστικά κριτήρια και τις χειρουργικές επεμβάσεις για διαφορές παθήσεις του θυρεοειδούς. Η συσχέτιση μεταξύ θυρεοειδίτιδας Hashimoto και Θηλώδους καρκινώματος θυρεοειδούς περιγράφηκε για πρώτη φορά από τον Dailey το 1955 και έκτοτε έχουν αναφερθεί αντικρουόμενα αποτελέσματα όσον αφορά τη σχέση μεταξύ θυρεοειδίτιδας Hashimoto και του θυρεοειδικού καρκίνου. Δεδομένης της σχέσης μεταξύ της χρόνιας φλεγμονής και του κινδύνου κακοήθειας, από καιρό υποστηρίζεται η άποψη ότι η θυρεοειδίτιδα Hashimoto θα μπορούσε να συνδέεται επίσης με αυξημένο κίνδυνο καρκίνου του θυρεοειδούς. Ωστόσο, η σχέση μεταξύ της φλεγμονής και του θηλώδους καρκινώματος είναι περίπλοκη και μέχρι σήμερα παραμένει εν μέρει κατανοητή. Δεδομένου ότι στην διεθνή βιβλιογραφία οι αναδρομικές μελέτες για το συγκεκριμένο θέμα είναι λίγες, σκοπός της συγκεκριμένης εργασίας είναι να γίνει μία ανασκόπηση της σύγχρονης βιβλιογραφίας και να παραταθούν οι τρέχουσες απόψεις γύρω από την σχέση της θυρεοειδίτιδας Hashimoto με τον θυρεοειδικό καρκίνο. Απώτερος σκοπός είναι να προσδιορισθεί εάν η θυρεοειδίτιδα Hashimoto αποτελεί εν τέλει προδιαθεσικό παράγοντα εμφάνισης καρκίνου θυρεοειδούς ή όχι.
description: Hashimoto's thyroiditis is the most common autoimmune disease and the commonest cause of hypothyroidism. Thyroid cancer is the most frequent endocrine malignancy and its incidence has been increasing worldwide during the last decades. This increase is mainly attributed to the more frequent detection of microscopic microcarcinomas, as a result of improved diagnostic tools but also probably due to changes in diagnostic criteria and surgical procedures for different thyroid diseases. The association between Hashimoto's thyroiditis and papillary thyroid carcinoma was first described by Dailey in 1955, and since then conflicting results have been reported regarding the relationship between Hashimoto's thyroiditis and thyroid cancer. Given the link between chronic inflammation and the risk of neoplasia, it has long been hypothesized that Hashimoto's thyroiditis could also be associated with an increased risk of thyroid cancer. However, the relationship between inflammation and papillary carcinoma is complicated and since nowadays not fully understood. Given that there are few retrospective studies on this topic in the international literature, the purpose of this work is to review the contemporary literature and to extend the current opinions regarding the relationship between Hashimoto's thyroiditis and thyroid cancer. The ultimate goal is to determine whether thyroiditis Hashimoto is ultimately a predisposing factor for thyroid cancer or not.